Σύνδεσμος Επιχειρήσεων και Βιομηχανιών

Ο Σύνδεσμος Επιχειρήσεων και Βιομηχανιών πιο γνωστός ως ΣΕΒ (τέως Σύνδεσμος Ελληνικών Βιομηχανιών) είναι ένα μη κερδοσκοπικό σωματείο, με έδρα την Αθήνα με σκοπό την εκπροσώπηση των ελληνικών νομικών προσώπων-επιχειρήσεων και βιομηχανιών και την προάσπιση των συμφερόντων τους σε εθνικό κυρίως επίπεδο.
Ο ΣΕΒ είναι μέλος της BUSINESSEUROPE (πρώην UNICE), της Ευρωπαϊκής Ομοσπονδίας Επιχειρήσεων, του αντίστοιχου φορέα εκπροσώπησης των επιχειρήσεων και βιομηχανιών σε ευρωπαϊκό επίπεδο.

 Ιστορικό ΣΕΒ 
Στις 29 Ιανουαρίου 1907 υπογράφεται η ιδρυτική πράξη του Συνδέσμου Ελλήνων Βιομηχάνων και Βιοτεχνών (ΣΕΒΒ) από περίπου 200 μέλη του βιομηχανικού και του βιοτεχνικού κόσμου της Αθήνας και του Πειραιά. Το 1979 μετονομάστηκε σε "Σύνδεσμος Ελληνικών Βιομηχανιών". Από το Μάιο 2007 η επωνυμία του ΣΕΒ είναι "Σύνδεσμος Επιχειρήσεων και Βιομηχανιών".

 Όργανα Λειτουργίας 
Τα όργανά του είναι η Συνέλευση των Μελών, το Διοικητικό Συμβούλιο, η Εκτελεστική Επιτροπή.
Σήμερα Πρόεδρος του Διοικητικού Συμβουλίου είναι ο Σπύρος Θεοδωρόπουλος και Πρόεδρος της Εκτελεστικής Επιτροπής είναι η Ράνια Αικατερινάρη.

 Διοικητικό συμβούλιο 
Το Διοικητικό Συμβούλιο του ΣΕΒ, όπως εκλέχθηκε στις 18 Ιουνίου του 2024 μέσα από την Γενική Συνέλευση του Συνδέσμου και υφίσταται ως σήμερα:

 Σύνθεση τρέχοντος Διοικητικού Συμβουλίου Πρόεδρος  Σπύρος Θεοδωρόπουλος Α' Αντιπρόεδρος  Ράνια Αικατερινάρη Β' Αντιπρόεδρος  Ευτύχιος Βασιλάκης Γ' Αντιπρόεδρος  Ανδρέας Σιάμισιης Γεν. Γραμματέας  Αλεξάνδρα Παπαλεξόπουλου Ταμίας  Μάρκος Βερέμης Μέλη  Πέγκυ Αντωνάκου Καλλίνικος Καλλίνικος Νάγια Καλογεράκη Ιωάννης Καραγιάννης Νικόλαος Καυκάς Πάνος Κυριακόπουλος Φίλιππα Μιχάλη Αριστοτέλης Παντελιάδης Γεώργιος Περιστέρης Κυριάκος Σαμπατακάκης Μενέλαος Τασόπουλος Θεόδωρος Τρύφων Ευάγγελος Χρυσάφης Βασίλειος Ψάλτης

 Σκοποί του ΣΕΒ 
Οι σκοποί του ΣΕΒ, όπως αυτοί προκύπτουν από το εγκεκριμένο Καταστατικό του είναι:Κωδικοποιημένο Καταστατικό ΣΕΒ
 Η μελέτη, προστασία και προαγωγή των ηθικών, οικονομικών και επαγγελματικών συµφερόντων των επιχειρήσεων-µελών του και η ανάπτυξη πνεύματος αλληλεγγύης και αµοιβαίας υποστηρίξεως µεταξύ των µελών του.
 Η µελέτη, προβολή, υποστήριξη και συµβολή στην ανάπτυξη των θεμάτων, που ενδιαφέρουν τη µεταποίηση-βιομηχανία και κάθε συναφή επιχειρηματική δραστηριότητα, µε µόνιµη οργάνωση και µορφή νομικού προσώπου που συµβάλλει στην ανάπτυξή της και που ανταποκρίνεται σε επί µέρους λειτουργίες της βιομηχανίας, ιδίως την οργάνωση, την ελεγκτική, την πληροφορική, την εκπαίδευση και επιμόρφωση στελεχών και εργατικού δυναμικού, τις δηµόσιες σχέσεις, τη διαφήμιση, τη διανομή.
 Η προβολή του θεσμού της ιδιωτικής επιχειρήσεως, για να καταστεί συνείδηση µεταξύ του ευρύτερου κοινού, η σημασία του σε µία ελεύθερη και αναπτυσσόμενη κοινωνία.

 Ο ΣΕΒ ως επίσημος φορέας εκπροσώπησης των μεγάλων Ελληνικών επιχειρήσεων 
Ο ΣΕΒ αναγνωρίζεται από το Κράτος ως ο επίσημος φορέας εκπροσώπησης των μεγάλων Ελληνικών επιχειρήσεων, και για αυτό πολλά νομοθετήματα προβλέπουν την παρουσία εκπροσώπων του ΣΕΒ σε διοικητικά συµβούλια διάφορων δημοσίων οργανισµών, σε ανεξάρτητες ρυθµιστικές αρχές, και σε διάφορες επιτροπές. Μεταξύ άλλων, εκπρόσωποι του ΣΕΒ μετέχουν στους παρακάτω οργανισμούς: Επιτροπή Ανταγωνισμού, Επιτροπή Κεφαλαιαγοράς, Ρυθµιστική Αρχή Ενέργειας, Επιτροπή Πολιτικής και Προγραµµατισµού Προµηθειών, διάφορες ειδικές επιτροπές του Υπουργείου Ανάπτυξης, του Υπουργείου Οικονοµίας και Οικονοµικών, επιτροπές για το χωροταξικό σχεδιασµό και το περιβάλλον του Υπουργείου Περιβάλλοντος, Χωροταξίας και Δηµοσίων Έργων, Εθνικό Συµβούλιο Αγροτικής Πολιτικής του Υπουργείου Γεωργίας, επιτροπές παρακολούθησης των Κοινοτικών Πλαισίων Στήριξης για την Ελλάδα, Οικονοµική και Κοινωνική Επιτροπή (ΟΚΕ), Οργανισµός Μεσολάβησης και Διαιτησίας (ΟΜΕΔ), Ελληνικό Ινστιτούτο Υγιεινής και Ασφάλειας της Εργασίας (ΕΛΙΝΥΑΕ), Διοικητικά Συµβούλια του Ιδρύµατος Κοινωνικών Ασφαλίσεων (ΙΚΑ), του Οργανισµού Απασχόλησης Εργατικού Δυναµικού (ΟΑΕΔ), του Οργανισµού Εργατικής Εστίας (ΟΕΕ), του Οργανισµού Εργατικής Κατοικίας (ΟΕΚ), του Εθνικού Συμβούλιου Τυποποίησης του ΕΛΟΤ, κλπ.

 Παραπομπές 

 Πηγές 
 Αλίκη Βαξεβάνογλου, Οι Έλληνες κεφαλαιούχοι 1900-1940, κοινωνική και οικονομική προσέγγιση, εκδ. Θεμέλιο, Αθήνα, 1994
 Επίσημη ιστοσελίδα ΣΕΒ

 Εξωτερικοί σύνδεσμοι 
 Επίσημη Ιστοσελίδα ΣΕΒ
 Επίσημη Ιστοσελίδα Ευρωπαϊκής Ομοσπονδίας Επιχειρήσεων

Επιχειρησεων Βιομηχανιων
Κατηγορία:Βιομηχανία στην Ελλάδα